O Mont Tàber ye un tozal situato en o barrio Gotico de Barcelona, a 16 m. sobre o ran d'a mar, y que aculliba o primer asentamiento román d'a nueva Barcino. Ye dificil de percibir por as edificacions d'a ciudat, pero a costera de bellas carreras permite notar a esferencia de cota entre a ciudat romana, situata sobre o tozal, y os terrenos mas baixos d'os arredols como a baixata d'a Llibreteria, a baixata de Santa Eulàlia u as escaleras d'o plan d'a Seu. A suya tuca ye sinyalata por un ruello de molín en a carrera Paradís, debant d'a seu d'o Centre Excursionista de Catalunya. Aintro d'iste edificio tamién se troban as columnas d'o templo d'Augusto, vestichio de Barcino.